曼聯調查傷兵潮原因 坦哈格賴「賽程嘅錯」
2024年04月04日 23:00
東網電視
更多新聞短片
曼聯今季傷患不斷。(Getty Images)
曼聯今季傷患頻繁,日前又有利辛度馬天尼斯同域陀連迪路夫加入傷兵名單,領隊坦哈格喺對車路士前證實,球會已就「傷兵潮」原因展開內部調查,不過詳情唔會公開,而坦哈格就指英超賽程緊密,傷患係避無可避。
坦哈格表示:「我哋需要瞭解個情況,搵出當中嘅原因,但所有行動都會係內部處理,冇嘢要向外界交代。」曼聯嘅勞基梳爾、杜維爾馬拉西亞等今季都長期養傷,坦哈格就歸咎於英超賽程:「英超嘅水平強度好高,賽程負荷又大,加上國際賽需求,曼聯就有好多國腳,呢個情況下傷患係無可避免,曼城、利物浦、紐卡素同好多隊都有傷兵問題,有時連練波時間都冇,就要準備下場比賽。」
據《 Premier Injuries》網站,曼聯目前有8名傷兵,但已經唔算最多,盧頓依家有13個傷兵排第1位,車路士同錫菲聯都各有11個傷兵,紐卡素同水晶宮亦有10名同9名「十字兵」。